钦定古今图书集成/明伦汇编/官常典/第772卷 > 柳庄
## 钦定古今图书集成/明伦汇编/官常典/第772卷 > 柳庄

按《礼记檀弓》：“卫献公出奔，反于卫，及郊，将班邑于从
者而后入。柳庄曰：‘如皆守社稷，则孰执羁靮而从？如
皆从，则孰守社稷？君反其国而有私也，毋乃不可乎’？
弗果班。　卫有太史曰柳庄，寝疾。公曰：‘若疾革，虽当
祭必告’。公再拜稽首，请于尸曰：‘有臣柳庄也者，非寡
人之臣，社稷之臣也。闻之死，请往’。不释服而往。”遂以
襚之。与之邑裘氏与县潘氏书而纳诸棺，曰：“世世万
子孙毋变也。”